RAPPORT TAL-KUMMISSJONI Fond ta' Solidarjetà tal-Unjoni Ewropea Rapport Annwali 2011 /* COM/2012/0523 final */





WERREJ 1........... Introduzzjoni................................................................................................................... 3 2........... Applikazzjonijiet pendenti minn tal-2010......................................................................... 3 3........... Applikazzjonijiet ġodda li daħlu fl-2011........................................................................... 6 4........... Finanzjament.................................................................................................................. 7 5........... Monitoraġġ..................................................................................................................... 9 6........... Għeluq........................................................................................................................... 9 7........... Komunikazzjoni dwar il-Futur tal-Fond ta’ Solidarjetà tal-UE........................................ 10 8........... Konklużjonijiet............................................................................................................. 11 Anness 1: Limiti minimi għal diżastri maġġuri, applikabbli fl-2011 (ibbażati fuq id-dejta tal-2009 dwar l-introjtu Nazzjonali Gross).......................................................................................................................... 13 Anness 2: Applikazzjonijiet mal-Fond ta’ Solidarjetà tal-UE li għadhom pendenti mill-2010 u applikazzjonijiet ġodda li ttieħdet deċiżjoni dwarhom fl-2011............................................................................... 14 Anness 3: Applikazzjonijiet mal-Fond ta' Solidarjetà tal-UE mill-2002 'l hawn.............................. 16 RAPPORT TAL-KUMMISSJONI Fond ta' Solidarjetà tal-Unjoni Ewropea Rapport Annwali 2011 1. Introduzzjoni L-Artikolu 12 tar-Regolament (KE) Nru 2012/2002 tal-Kunsill tal-11 ta' Novembru 2002 li jistabbilixxi l-Fond ta' Solidarjetà tal-Unjoni Ewropea (minn hawn 'il quddiem imsejjaħ “ir-regolament”) fih il-kundizzjoni li jiġi ppreżentat lill-Parlament Ewropew u lill-Kunsill rapport dwar l-attività tal-fond matul is-sena ta' qabel. Ir-rapport preżenti jiddeskrivi l-attivitajiet tal-fond fl-2011 u jkopri, bħalma sar fir-rapporti preċedenti, il-ġestjoni tal-applikazzjonijiet pendenti u ġodda u l-valutazzjoni tar-rapporti dwar l-implimentazzjoni bi preparazzjoni biex dawn jingħalqu. Jekk wieħed iħares lejn in-numru ta’ applikazzjonijiet, l-2011 kienet sena aktar kwieta. Matul dik is-sena tressqu biss erba’ applikazzjonijiet għall-għajnuna mill-Fond ta’ Solidarjetà, mentri fl-2010 b’kollox kienu ġew ippreżentati 17-il waħda. Minħabba li wħud minn dawn l-applikazzjonijiet waslu lejn tmiem l-2010, il-valutazzjoni tagħhom tkompliet fl-2011. Dawn kienu applikazzjonijiet li tressqu minn Franza (għargħar fid-dipartiment tal-Var), mir-Repubblika Ċeka (għargħar tal-ħarifa), mill-Ġermanja (għargħar fis-Sassonja), mill-Kroazja u mis-Slovenja (għargħar ta' Settembru) u mill-Ungerija (tixrid ta’ ħama aħmar). Il-valutazzjoni ta’ dawn il-każijiet intemmet matul l-2011 u hija deskritta f'dan ir-rapport. L-erba’ każijiet li daħlu fl-2011 kellhom x’jaqsmu ma’ żewġ applikazzjonijiet mill-Italja (għargħar fil-Veneto, fil-Ligurja u fit-Toskana), minn Spanja (it-terremot f’Lorca) u minn Ċipru (splużjoni f’bażi navali). Matul l-2011, il-Kummissjoni temmet il-valutazzjoni tagħha u aċċettat applikazzjoni tal-Italja (l-għargħar fil-Veneto) u minn Spanja (it-terremot f’Lorca). Il-Kummissjoni ħadet deċiżjoni dwar it-tieni applikazzjoni Taljana (tal-għargħar fil-Ligurja u fit-Toskana) kif ukoll dwar l-applikazzjoni ta’ Ċipru fil-bidu tal-2012. Fl-2011 il-Kummissjoni tat kontribuzzjoni mill-Fond ta’ Solidarjetà għal 11-il diżastru, u din l-għajnuna b’kollox kienet tammonta għal EUR 239,9 miljun. Barra minn hekk, ipproponiet li tingħata wkoll għajnuna ta’ EUR 38 miljun għal żewġ każijiet oħrajn. 2. Applikazzjonijiet pendenti minn tal-2010 Franza (l-għargħar fil-Var) Fil-15 u s-16 ta’ Ġunju 2010, partijiet min-Nofsinhar ta’ Franza ntlaqtu minn xita qalila. Fl-24 ta' Awwissu 2010 l-awtoritajiet Franċiżi ppreżentaw applikazzjoni għal għajnuna mill-Fond ta’ Solidarjetà. L-applikazzjoni kienet limitata għaż-żona l-aktar milquta tad-Département du Var u kienet tikkonsisti f’disa’ muniċipalitajiet flimkien ma’ żewġ bnadi fil-livell infrakomunali. Flimkien, dawn kienu jiffurmaw erja koerenti waħda li ġiet identifikata b'mod ċar fl-applikazzjoni. Skont l-istimi, il-ħsara diretta totali kkawżata mid-diżastru fiż-żona msemmija kienet ta’ bejn EUR 703,2 miljun u EUR 778,2 miljun. Għall-fini tal-valutazzjoni tal-applikazzjoni l-Kummissjoni użat il-medja, jiġifieri EUR 740,7 miljun. L-istima tal-ħsara diretta totali b’hekk kienet tirrappreżenta 21 % tal-limitu minimu normali għall-mobilizzazzjoni tal-Fond ta’ Solidarjetà applikabbli għal Franza fl-2010, li kien EUR 3,467 biljun (jiġifieri EUR 3 biljun bil-prezzijiet tal-2002). Minħabba li d-dannu baqa' ma qabiżx il-limitu minimu, l-applikazzjoni Franċiża ġiet eżaminata skont il-kriterji eċċezzjonali li jiġu applikati għal “diżastri reġjonali straordinarji”. Mill-valutazzjoni ħareġ li l-applikazzjoni Franċiża ma kien fiha l-ebda prova li l-istabbiltà ekonomika tad-Département du Var kienet intlaqtet b’mod gravi u għal żmien twil bħal, ngħidu aħna, bi tnaqqis sinifikanti tal-postijiet tax-xogħol jew tal-PDG reġjonali. Għal din ir-raġuni, fl-4 ta’ Marzu 2011 il-Kummissjoni ddeċidiet li l-applikazzjoni Franċiża ma kinitx tissodisfa l-kundizzjonijiet għall-mobilizzazzjoni speċjali tal-fond u informat lill-awtoritajiet Franċiżi b'dan. Ir-Repubblika Ċeka (l-għargħar tal-ħarifa tal-2010) F'Awwissu 2010, il-partijiet tat-Tramuntana tar-Repubblika Ċeka, jiġifieri r-Reġjun ta' Liberec (Liberecký kraj) u d-distrett ġar ta’ Děčín li jagħmel mar-reġjun Ústí nad Labem (Ústecký kraj), intlaqtu minn xita qawwija aktar mis-soltu li wasslet għal għargħar kbir. Dan ikkawża ħsara sinifikanti fl-infrastruttura pubblika, fid-djar tan-nies, għall-biedja u għan-negozji. Fl-14 ta’ Awwissu 2010 l-awtoritajiet Ċeki tefgħu applikazzjoni għal għajnuna mill-Fond ta’ Solidarjetà. Skont l-istimi tal-awtoritajiet Ċeki, saret ħsara diretta totali ta’ EUR 436,5 miljun, li jirrappreżentaw 53 % tal-limitu minimu normali għall-mobilizzazzjoni tal-Fond ta’ Solidarjetà applikabbli għar-Repubblika Ċeka fl-2010, li kien EUR 824,03 miljun (jiġifieri 0,6 % tal-ING maħdum fuq il-bażi tad-dejta tal-2008). Għalhekk, l-applikazzjoni ġiet eżaminata skont il-kriterji speċjali għal "diżastri reġjonali straordinarji". Mill-applikazzjoni rriżulta li kienu ssodisfati l-kriterji li jgħidu li a) trid tkun intlaqtet il-biċċa l-kbira tal-popolazzjoni fiż-żona inkwistjoni u b) id-diżastru jrid ikun ikkawża riperkussjonijiet gravi u għal żmien twil fuq il-kundizzjonijiet tal-għajxien u fuq l-istabbilità ekonomika. Fit-23 ta’ Marzu 2011, il-Kummissjoni pproponiet li tiġi mmobilizzata għajnuna finanzjarja ta’ EUR 10,912-il miljun. Il-proċedura korrispondenti tal-baġit emendatorju tlestiet fl-14 ta’ Lulju 2011. Wara l-konklużjoni tal-ftehim mar-Repubblika Ċeka dwar l-implimentazzjoni, il-ħlas tal-għotja seta’ jsir fit-22 ta’ Diċembru 2011. Il-Ġermanja (l-għargħar tas-Sassonja) F’Awwissu u f’Settembru 2010, il-partijiet tal-Lvant tal-Ġermanja, l-aktar fis-Sassonja, esperjenzaw xita qawwija li wasslet għal għargħar li kkawża danni fl-infrastruttura pubblika, fid-djar tan-nies, għall-biedja u għan-negozji. Irriżulta li l-applikazzjoni mressqa mill-awtoritajiet Ġermaniżi fil-15 ta’ Ottubru 2010 kienet waħda kumulattiva għal tliet diżastri differenti, u li dawn l-avvenimenti kellhom x’jaqsmu ma’ tliet inħawi differenti fis-Sassonja li kienu jisporġu fuq xulxin biss parzjalment. Ġie stmat li l-ħsara diretta totali kumulattiva kkaġunata mill-għargħar kienet ta’ EUR 937,8 miljun, li għalhekk kienet tirrappreżenta kważi terz tal-limitu minimu normali għall-mobilizzazzjoni tal-Fond ta’ Solidarjetà applikabbli għall-Ġermanja fl-2010, li kien EUR 3,467 biljun (jiġifieri EUR 3 biljun bil-prezzijiet tal-2002). Għalkemm id-dispożizzjoni tar-regolament tirreferi għall-konsegwenzi ta’ diżastru (wieħed), il-Kummissjoni dejjem aċċettat li numru ta’ avvenimenti simili li jseħħu wieħed wara l-ieħor f’perjodu qasir ta' żmien u li jkollhom l-istess oriġini jew jolqtu lill-istess erja jistgħu jitqiesu bħala avveniment wieħed skont it-tifsira tar-regolament. Madankollu, avvenimenti mhux ikkaġunati mill-istess kawża u li jolqtu lil inħawi differenti għandhom jiġu vvalutati wieħed wieħed. Fl-4 ta’ April 2011 il-Kummissjoni ddeċidiet li t-tliet avvenimenti ta’ għargħar imsemmijin fl-applikazzjoni ma setgħux jiġu kkunsidrati bħala diżastru straordinarju skont it-tifsira tar-regolament. L-awtoritajiet Ġermaniżi ġew infurmati b'dan. Is-Slovenja (l-għargħar tal-ħarifa tal-2010) Mis-17 sat-22 ta’ Settembru 2010, is-Slovenja ntlaqtet minn għargħar kbir li kkawża ħafna ħsara, l-aktar għall-wirt kulturali, fl-infrastruttura pubblika u fid-djar tan-nies. L-awtoritajiet Sloveni applikaw għal għajnuna mill-Fond ta’ Solidarjetà fis-26 ta’ Novembru 2010. Billi l-istima tal-ħsara diretta totali kienet ta’ EUR 251,3 miljun, u dan kien jaqbeż il-limitu minimu għall-mobilizzazzjoni tal-Fond ta’ Solidarjetà applikabbli għas-Slovenja (jiġifieri EUR 217,67 miljun, skont id-dejta tal-2008), id-diżastru kkwalifika bħala "diżastru naturali maġġuri" skont il-kundizzjonijiet tar-regolament. Fl-24 ta’ Frar 2011, il-Kummissjoni ddeċidiet li taċċetta l-applikazzjoni tas-Slovenja u li tagħti għajnuna finanzjarja ta’ EUR 7,460 miljun. Il-proċedura tal-baġit emendatorju tlestiet fl-14 ta’ Lulju 2011. Wara l-konklużjoni tal-ftehim mas-Slovenja dwar l-implimentazzjoni, l-għotja setgħet titħallas fit-8 ta’ Diċembru 2011. Il-Kroazja (l-għargħar tal-ħarifa tal-2010) Bejn is-17 u t-22 ta’ Settembru 2010 l-Kroazja ntlaqtet minn xita qalila li kkaġunat għargħar gravi li laqat b’mod partikulari lill-Punent tal-Kroazja. Bħala pajjiż li, meta ntefgħet l-applikazzjoni, kien fil-proċess li jinnegozja s-sħubija tiegħu fl-UE, il-Kroazja hija, fil-prinċipju, eliġibbli għal għajnuna mill-Fond ta’ Solidarjetà. Id-diżastru kkawża ħsara sinifikanti fl-infrastruttura, fis-settur tal-biedja u fi proprjetà privata. Ġie stmat li l-ħsara diretta totali kienet EUR 47,003 miljun. Minħabba li dan l-ammont huwa inqas mil-limitu minimu ta’ EUR 275,80 miljun (jiġifieri 0,6 % tal-ING tal-Kroazja fl-2008) id-diżastru ma jikkwalifikax bħala “diżastru naturali maġġuri”. Madankollu, l-għargħar fil-Kroazja kien l-istess wieħed li wassal għad-diżastru maġġuri fis-Slovenja. Għaldaqstant, instab li kienet issodisfata l-kundizzjoni stabbilita fl-Artikolu 2(2), it-tieni subparagrafu tar-Regolament (KE) Nru 2012/2002 tal-Kunsill, li tgħid li pajjiż jintlaqat mill-istess diżastru maġġuri bħal pajjiż ġar tiegħu jista’ b’mod eċċezzjonali jibbenefika minn assistenza mill-Fond ta’ Solidarjetà, u l-Kummissjoni ddeċidiet li tagħti lill-Kroazja għajnuna finanzjarja ta’ EUR 1,175 miljun. Il-proċedura tal-baġit emendatorju tlestiet fl-14 ta’ Lulju 2011. Wara l-konklużjoni tal-ftehim mar-Repubblika tal-Kroazja dwar l-implimentazzjoni, il-ħlas tal-għotja sar fl-1 ta’ Diċembru 2011. L-Ungerija (it-tixrid tal-ħama aħmar) Fl-4 ta’ Ottubru 2010, ġibjun ta’ ħama aħmar tal-impjant tal-aluminju tal-Magyar Alumínium Zrt (MAL Ltd) qrib il-villaġġ Ungeriż ta’ Kolontár infaqa’, u dan wassal għal tixrid massiv ta' ħama aħmar li għarraq diversi rħula. Id-diżastru kkawża tniġġis kbir, ħsara fid-djar tan-nies u fuq pont, u l-evakwazzjoni ta’ mijiet ta’ nies. Ġie rrappurtat li 286 ruħ indarbu u għaxra oħra tilfu ħajjithom. L-awtoritajiet Ungeriżi ddeċidew li jitfgħu applikazzjoni għal għajnuna mill-Fond ta’ Solidarjetà, li waslet għand il-Kummissjoni fit-13 ta’ Diċembru 2010. Ġie stmat li l-ħsara diretta totali kkawżata mid-diżastru kienet ta’ EUR 174,32 miljun. Fl-2010 l-limitu minimu normali għall-mobilizzazzjoni tal-Fond ta’ Solidarjetà għall-Ungerija kien EUR 590,71 miljun (jiġifieri 0,6 % tal-ING tal-Ungerija fl-2008). Minħabba li l-ħsara diretta kkważata mid-diżastru kienet konsiderevolment inqas mil-limitu minimu normali, l-Ungerija tefgħet l-applikazzjoni fuq il-bażi tal-kriterji li japplikaw f’każ ta’ "diżastru reġjonali straordinarju". Fl-Artikolu 2(1) tiegħu, ir-regolament jgħid li l-fond japplika prinċipalment għal diżastri naturali maġġuri[1] u, għalhekk, ma jeskludix a priori diżastri teknoloġiċi mill-kamp tal-applikazzjoni tiegħu. Madankollu, diżastri ta’ dan it-tip jistgħu jiġu kkunsidrati bħala eliġibbli biss jekk jiġu ssodisfati wkoll kundizzjonijiet oħrajn. Fil-prinċipju, l-Artikolu 3(3) tar-Regolament (KE) Nru 2012/2002 tal-Kunsill jillimita l-pagamenti mill-fond għal miżuri ta’ finanzjament li jtaffu ħsarat li ma jistgħux jiġu koperti b’assigurazzjoni. Id-danni kkawżati mit-tixrid tal-ħama aħmar, madankollu, kienu kkawżati minn difett f’impjant industrijali. Indipendentement mill-kwistjoni tar-responsabbiltà individwali li jista’ jkun hemm, is-sidien u/jew l-operaturi tal-impjant tal-aluminju kellhom ikunu assigurati kontra r-riskji li jirriżultaw mit-tħaddim tal-impjant (responsabbiltà assoluta). Għalhekk, id-dannu kkawżat mit-tixrid tal-ħama aħmar irid jitqies bħala li jista’ jkun kopert b’assigurazzjoni. Barra minn hekk, l-applikazzjoni ma daħlitx fil-kwistjoni tar-responsabbiltà. Madankollu, l-Artikolu 8(1) tar-Regolament (KE) Nru 2012/2002 tal-Kunsill jobbliga lill-Istati benefiċjarji jfittxu kull kumpens possibbli mingħand terzi. L-Artikolu 3(3) tar-Regolament (KE) Nru 2012/2002 tal-Kunsill jistipula li l-pagamenti mill-fond b’rabta mal-ispiża tad-danni li sussegwentement jitħallsu minn parti terza jiġu rkuprati. Skont il-prinċipju li '"min iniġġes iħallas", il-proprjetarju u/jew l-operatur ta' kumpless industrijali għandhom jinżammu responsabbli għal kwalunkwe ħsara li tiġi kkaġunata mill-impjant inkwistjoni, indipendentement minn kwalunkwe possibbiltà ta’ responsabbiltajiet personali jew ta’ kopertura permezz tal-assigurazzjoni. Għalhekk, il-Fond ta’ Solidarjetà ma għandux jintervjeni għal tali danni. Għar-raġunijiet stabbiliti hawn fuq, id-diżastru tal-ħama aħmar fl-Ungerija ma jistax jitqies bħala li jissodisfa l-kriterji tar-Regolament (KE) Nru 2012/2002 tal-Kunsill għall-mobilizzazzjoni tal-Fond ta' Solidarjetà. L-Ungerija ġiet infurmata bid-deċiżjoni tal-Kummissjoni. 3. Applikazzjonijiet ġodda li daħlu fl-2011 Matul l-2011, daħlu applikazzjonijiet mingħand l-Italja (l-għargħar fil-Veneto), mingħand Spanja (it-terremot f’Lorca) u mingħand Ċipru (l-isplużjoni f’bażi navali). Eżatt qabel tmiem l-2011 daħlet għand il-Kummissjoni applikazzjoni oħra, mill-Italja (l-għargħar fil-Ligurja u fit-Toskana). Madankollu, il-valutazzjoni tal-applikazzjonijiet ta’ Ċipru u tal-Italja (l-għargħar fil-Ligurja u fit-Toskana) tista’ titlesta biss fl-2012 u se tiġi ppreżentata fir-rapport annwali għall-2012. L-Italja (l-għargħar fil-Veneto) Bejn il-31 ta’ Ottubru u t-2 Novembru 2010, ir-reġjun tal-Veneto fil-Grigal tal-Italja ntlaqat minn xita bil-qliel u s-sitwazzjoni ġiet aggravata minħabba li bdiet iddub il-borra. Dan wassal biex ix-xmajjar għolew ’il fuq mix-xtut u għarrqu nħawi sħaħ, u dan ikkawża danni fin-netwerks tat-toroq u tal-infrastruttura, lill-biedja, lin-negozji u fid-djar tan-nies. Ġiet irreġistrata ħsara estensiva fil-Veneto kollu kemm hu, filwaqt li ntlaqat b’mod partikularment aħrax il-baċin tax-xmara Bacchiglione, inklużi l-inħawi urbani ta’ Vicenza u Padova. Sussegwentement, l-Italja tefgħet applikazzjoni għal għajnuna finanzjarja mill-Fond ta’ Solidarjetà, li waslet għand il-Kummissjoni fis-7 ta’ Jannar 2011. F’nofs Awwissu 2011 daħlet applikazzjoni li kienet irriveduta b’mod sinifikanti. Wara eżami bir-reqqa tal-applikazzjoni, il-Kummissjoni waslet għall-konklużjoni li l-applikazzjoni Taljana tikkwalifika bħala "diżastru reġjonali straordinarju". Il-ħsara diretta totali, kif irrikonoxxuta mill-Kummissjoni, tammonta għal EUR 676,36 miljun, li jirrappreżentaw 19 % tal-limitu minimu normali applikabbli għall-Italja fl-2011, jiġifieri EUR 3,536 biljun (jiġifieri EUR 3 biljun bil-prezzijiet tal-2002). Konsegwentement, fis-17 ta’ Novembru 2011 il-Kummissjoni approvat l-applikazzjoni Taljana u pproponiet il-mobilizzazzjoni ta’ għajnuna ta’ EUR 16,9 miljun mill-Fond ta’ Solidarjetà. Il-proċedura tal-baġit emendatorju tlestiet fit-13 ta’ Diċembru 2011. Madankollu, l-approprjazzjonijiet tal-baġit jistgħu jkunu disponibbli biss f’nofs Frar 2012. Wara l-konklużjoni tal-ftehim mal-Italja dwar l-implimentazzjoni, l-għotja setgħet titħallas fil-15 ta’ Ġunju 2012. Spanja (it-terremot f’Lorca) Fil-11 ta’ Mejju 2011, il-belt żgħira Spanjola ta’ Lorca ntlaqtet minn żewġ terremoti konsekuttivi li kellhom qawwa ta’ 5,2. Din id-disgrazzja ħasdet ħajjet disa’ persuni u kkawżat danni kbar. Spanja tefgħet applikazzjoni għal għajnuna finanzjarja mill-Fond ta’ Solidarjetà, li waslet għand il-Kummissjoni fl-20 ta’ Lulju 2011, u warajha ntbagħtet verżjoni aġġornata fl-1 ta' Awwissu 2011. Il-ħsara diretta totali kkawżata mid-diżastru, kif irrikonoxxuta mill-Kummissjoni, tammonta għal EUR 842,84 miljun, li jirrappreżentaw 23,84 % tal-limitu minimu normali applikabbli għal Spanja għall-2011, jiġifieri EUR 3,536 biljun (jiġifieri EUR 3 biljun bil-prezzijiet tal-2002). Fis-17 ta’ Novembru 2011 il-Kummissjoni ddeċidiet li taċċetta l-applikazzjoni Spanjola li kienet ibbażata fuq id-dispożizzjonijiet speċjali f’każ ta’ "diżastru reġjonali straordinarju" u pproponiet il-mobilizzazzjoni ta’ għajnuna ta’ EUR 21,1 miljun mill-Fond ta’ Solidarjetà. Il-proċedura tal-baġit emendatorju tlestiet fit-13 ta’ Diċembru 2011. Madankollu, l-approprjazzjonijiet tal-baġit jistgħu jkunu disponibbli biss f’nofs Frar 2012. Il-ħlas tal-għotja se jsir ladarba jiġi ffirmat il-ftehim bejn il-Kummissjoni u Spanja dwar l-implimentazzjoni. 4. Finanzjament Fl-2011, tħallsu għotjiet mill-Fond ta’ Solidarjetà għal sitt każijiet li għalihom kienet daħlu applikazzjonijiet fis-sajf tal-2010. L-abbozz preliminari tal-baġit emendatorju nru 1 għas-sena 2011 finalment tlesta fis-6 ta’ April 2011[2]. Il-pagamenti saru matul is-sajf u l-ħarifa tal-2011. Il-fond ġie mmobilizzat ukoll minħabba żewġ applikazzjonijiet oħra li daħlu lejn tmiem l-2010. L-abbozz preliminari ta’ baġit emendatorju nru 2 għas-sena 2011 ikopri l-għargħar li laqtu lir-Repubblika Ċeka, lis-Slovenja u lill-Kroazja (l-għargħar tal-ħarifa tal-2010) u ġie approvat mill-Awtorità tal-Baġit fl-14 ta’ Lulju 2011. Il-pagamenti saru fl-aħħar tal-2011 wara l-adozzjoni tad-deċiżjonijiet dwar l-għotjiet u wara li ġew ffirmati l-ftehimiet dwar l-implimentazzjoni[3]. Rigward l-applikazzjonijiet imressqin fl-2011, il-fond jista’ jiġi mmobilizzat fil-każ tal-Italja (l-għargħar fil-Veneto) u ta’ Spanja (it-terremot f’Lorca). L-abbozz preliminari korrispondenti tal-baġit emendatorju nru 7 għas-sena 2011 ġie approvat mill-Awtorità tal-Baġit fit-13 ta’ Diċembru 2011[4]. Madankollu, il-ħlasijiet iddewmu minħabba li l-approprjazzjonijiet tal-baġit kellhom jiġu ttrasferiti għall-2012 u minħabba li kellhom jitlestew il-ftehimiet dwar l-implimentazzjoni. Għotjiet mill-Fond ta’ Solidarjetà approvati fl-2011 Stat benefiċjarju || Diżastru || Kategorija || Ammont mogħti fl-2011 (EUR) Is-Slovakkja || l-għargħar tar-rebbiegħa tal-2010 || maġġuri || 20 430 841 Il-Polonja || l-għargħar tar-rebbiegħa tal-2010 || maġġuri || 105 567 155 Ir-Repubblika Ċeka || l-għargħar tar-rebbiegħa tal-2010 || pajjiż ġar || 5 111 401 L-Ungerija || l-għargħar tar-rebbiegħa tal-2010 || maġġuri || 22 485 772 Il-Kroazja || l-għargħar tar-rebbiegħa tal-2010 || pajjiż ġar || 3 825 983 Ir-Rumanija || l-għargħar tar-rebbiegħa tal-2010 || maġġuri || 24 967 741 Ir-Repubblika Ċeka || l-għargħar tal-ħarifa tal-2010 || reġjonali || 10 911 939 Is-Slovenja || l-għargħar tal-ħarifa tal-2010 || maġġuri || 7 459 637 Il-Kroazja || l-għargħar tal-ħarifa tal-2010 || pajjiż ġar || 1 175 071 L-Italja || l-għargħar tal-Veneto tal-2010 || reġjonali || 16 908 925 Spanja || it-terremot ta’ Lorca tal-2011 || reġjonali || 21 070 950 TOTAL || 239 915 415 5. Monitoraġġ Matul l-2011 il-Kummissjoni wettqet żjarat ta’ monitoraġġ f’ħames pajjiżi benefiċjarji ta' għotjiet mill-Fond ta’ Solidarjetà sabiex tikseb informazzjoni dwar is-sistemi li ġew stabbiliti mill-awtoritajiet nazzjonali responsabbli biex jiġu implimentati l-għotjiet rispettivi mill-Fond ta’ Solidarjetà u sabiex tiddiskuti mistoqsijiet speċifiċi mressqin mill-awtoritajiet inkarigati mill-implimentazzjoni: – Dublin (l-Irlanda) fl-1 ta’ Lulju 2011 b’rabta mal-għotja ta’ EUR 13-il miljun wara l-għargħar ta’ Novembru 2009. – Poitiers (Franza) fit-12 ta’ Lulju 2011 b’rabta mal-għotja ta’ EUR 35,6 miljun wara l-maltempata Xynthia fi Frar 2010. – Madera (il-Portugall) fl-1 ta’ Settembru 2011 wara l-għotja ta’ EUR 31,3 miljun minħabba ż-żerżiq tat-tajn u tal-art li seħħew fi Frar 2010. – Bukarest (ir-Rumanija) mis-7 sat-8 ta’ Novembru 2011 b’rabta mal-għotja ta’ EUR 25 miljun li saret fl-2011 minħabba d-diżastru tal-għargħar ta’ Ġunju 2010. – Budapest (l-Ungerija) fl-24 ta’ Novembru 2011 b’rabta mal-għotja ta’ EUR 22,5 miljun wara l-għargħar ta’ Mejju 2010. B’mod ġenerali, iż-żjarat tal-Kummissjoni ġew apprezzati ħafna u tawha assigurazzjoni raġonevoli li l-awtoritajiet rilevanti kienu qed iwettqu l-implimentazzjoni u l-kontrolli b'mod trasparenti u korrett, u b’rispett għar-regoli imposti mir-regolament dwar il-Fond ta' Solidarjetà, mid-deċiżjoni dwar l-għotja u mill-ftehim dwar l-implimentazzjoni. Malli tirċievi r-rapporti finali l-Kummissjoni se twettaq aktar analiżi u tieħu l-miżuri xierqa fejn ikun meħtieġ. 6. Għeluq L-Artikolu 8(2) tar-regolament dwar il-Fond ta’ Solidarjetà jgħid li, mhux aktar tard minn sitt xhur wara l-għeluq tal-perjodu ta' sena mid-data tal-ħruġ tal-għotja, l-Istat benefiċjarju jippreżenta rapport dwar l-eżekuzzjoni finanzjarja tal-għotja (“ir-rapport dwar l-implimentazzjoni”) b’dikjarazzjoni li tiġġustifika n-nefqa (“id-dikjarazzjoni dwar il-validità”). Fi tmiem din il-proċedura, il-Kummissjoni tagħlaq l-assistenza mill-Fond. Matul l-2011, ingħalqu tliet fajls tal-Fond ta’ Solidarjetà. (1) Fil-każ dwar id-diżastru tal-għargħar tar-rebbiegħa tal-2005 fil-Bulgarija, ngħatat għajnuna finanzjarja ta’ EUR 9,7 miljun u r-rapport dwar l-implimentazzjoni daħal fis-17 ta’ Jannar 2008. Ix-xogħol tal-awditjar li għamlu l-awtoritajiet Bulgari żvela nefqa mhux eliġibbli ta’ EUR 225 150. Konsegwentement, u bi qbil mal-awtoritajiet Bulgari, il-Kummissjoni tat bidu għal proċedura ta' rkupru u l-ammont ta' EUR 225 150 ġie rkuprat mingħand l-awtoritajiet Bulgari fid-29 ta' Diċembru 2008. L-analiżi u valutazzjoni ulterjuri li wettqet il-Kummissjoni tlestew fl-2011. Il-Kummissjoni għalqet il-każ fi Frar 2011. (2) Dwar l-għeluq tal-assistenza fil-każ relatat mal-maltempata tar-riħ li laqtet lill-gżira ta’ La Réunion (Franza) fl-2007, li għaliha ngħatat għajnuna finanzjarja ta’ EUR 5,29 miljun, ir-rapport dwar l-implimentazzjoni daħal fit-13 ta' Lulju 2009. B’riżultat ta’ nefqa mhux eliġibbli ddikjarata mill-awtoritajiet Franċiżi, in-nefqa kienet EUR 53 680 inqas mill-ammont mogħti. Wara aktar analiżijiet u l-valutazzjoni tar-rapport finali, u minħabba li l-awtoritajiet Franċiżi ma oġġezzjonawx għall-ittra tal-għeluq min-naħa tal-Kummissjoni fi żmien ix-xahrejn li kienu ġew stabbiliti biex isir dan, il-Kummissjoni tat bidu għall-proċedura ta’ rkupru għas-somma ta' EUR 53 680. Il-Kummissjoni rċeviet din is-somma u l-fajl ngħalaq f'Ġunju 2011. (3) Fir-rigward tal-għeluq tal-każ Ungeriż tal-2006 dwar id-diżastru tal-għargħar ta’ April 2006, il-Kummissjoni tat għajnuna finanzjarja ta’ EUR 15-il miljun. Ir-rapport dwar l-implimentazzjoni wasal għand il-Kummissjoni fit-18 ta’ Mejju 2009. Fir-rapport finali tagħhom l-awtoritajiet Ungeriżi stqarrew li n-nefqa ddikjarata kienet EUR 4 598 inqas mill-ammont mogħti. Konsegwentement, u wara aktar analiżijiet u kontrolli mill-Kummissjoni, ġiet irkuprata mingħand l-awtoritajiet Ungeriżi s-somma ta’ EUR 4 598. Il-Kummissjoni għalqet il-każ f’Settembru 2011. Fl-2011, b’rabta ma’ għotjiet li saru fl-2009, il-Kummissjoni rċeviet ir-rapporti finali dwar l-implimentazzjoni mingħand Franza (il-maltempata Klaus tal-2009) u mingħand l-Italja (it-terremot tal-Abruzzo tal-2009). Fi tmiem il-perjodu kopert minn dan ir-rapport annwali kienet għadha għaddejja l-valutazzjoni ta' dawn ir-rapporti dwar l-implimentazzjoni. 7. Komunikazzjoni dwar il-Futur tal-Fond ta’ Solidarjetà tal-UE Fis-6 ta’ Ottubru 2011, il-Kummissjoni ppreżentat il-komunikazzjoni tagħha dwar il-futur tal-Fond ta’ Solidarjetà tal-Unjoni Ewropea[5], li għandha l-għan li l-fond jibda jirreaġixxi aktar malajr meta jseħħu d-diżastri, isir aktar viżibbli u jkollu kriterji operattivi aktar ċari. Fl-2005, il-Kummissjoni kienet diġà ppreżentat proposta leġiżlattiva biex jiġi emendat il-Fond ta’ Solidarjetà, iżda l-biċċa l-kbira tal-Istati Membri ma aċċettawhiex. Il-Kummissjoni, għalhekk, irtirat il-proposta. Il-Kummissjoni xorta għadha tal-fehma li jista’ jsir titjib importanti fit-tħaddim tal-Fond ta’ Solidarjetà tal-UE b’aġġustamenti mill-inqas tar-regolament ta’ bħalissa, u bla ma jsir tibdil fir-raġunijiet fundamentali u fil-karattru tiegħu u mingħajr ma wieħed jidħol fi kwistjonijiet ta’ finanzi u tal-volum tan-nefqa permessa. L-aġġustament propost għar-regolament ma jwassal għall-ebda tibdil fl-operazzjonijiet eliġibbli ffinanzjati mill-fond, bħat-tiswija immedjata ta’ infrastrutturi vitali u l-ispejjeż għal interventi ta’ emerġenza. Elementi tal-proposta tal-2005 bħat-twessigħ tal-kamp tal-applikazzjoni, il-modifikazzjoni tal-limiti minimi jew it-twarrib tal-kategorija magħrufa bħala tad-diżastri reġjonali mhumiex inklużi fil-komunikazzjoni. Il-komunikazzjoni tipproponi l-aġġustamenti li ġejjin: · kamp tal-applikazzjoni definit b'mod ċar għall-Fond ta’ Solidarjetà, li jillimitah għad-diżastri naturali u għall-konsegwenzi tagħhom. "Effetti mċarċrin" bħal diżastri teknoloġiċi li jitnisslu minn diżastri naturali jibqgħu eliġibbli. · definizzjoni ġdida u sempliċi ta' x'inhuma diżastri reġjonali, fuq il-bażi ta’ kriterju wieħed u oġġettiv (ibbażat fuq il-PDG); dan jeħlisna min-nuqqas ta’ ċarezza li fihom id-dispożizzjonijiet ta’ bħalissa fir-rigward tal-kundizzjonijiet biex il-FSUE jiġi mmobilizzat f’ċirkustanzi eċċezzjonali. · l-introduzzjoni tal-pagamenti akkont bil-quddiem (jekk issir talba għal dan) u t-tħaffif tal-ħlasijiet sabiex titjieb l-effiċjenza tal-FSUE u tiżdied il-viżibbiltà tiegħu. · rispons aktar ċar għal diżastri li jiżvolġu bil-mod il-mod, bħan-nixfa. · simplifikazzjoni amministrattiva u ffrankar tal-ħin billi d-deċiżjonijiet dwar l-għotjiet u l-ftehimiet dwar l-implimentazzjoni jsiru flimkien. · il-Kummissjoni tixtieq ukoll tesplora, flimkien mal-Istati Membri, jekk il-Fond ta’ Solidarjetà jistax jikkontribwixxi għal aktar reżiljenza għad-diżastri u għat-tibdil fil-klima billi jiġu introdotti inċentivi biex jittieħed aktar impenn favur il-prevenzjoni. · Il-Kummissjoni lesta wkoll tiddiskuti kwalunkwe elementi oħrajn li l-Istati Membri jistgħu jkunu jixtiequ jinkludu bil-għan li l-fond isir aktar effettiv. Fil-mument tal-adozzjoni ta' dan ir-rapport, għaddejjin diskussjonijiet fil-Kunsill, fil-Parlament Ewropew u fost partijiet interessati oħra dwar il-komunikazzjoni. Il-Kummissjoni qed teżamina l-possibbiltajiet li jeżistu għal proposta leġiżlattiva ġdida. 8. Konklużjonijiet Filwaqt li fl-2011 il-Kummissjoni rċeviet biss numru żgħir ta’ applikazzjonijiet ġodda għal għajnuna mill-Fond ta’ Solidarjetà, biex tipproċessa l-għadd rekord ta' applikazzjonijiet li daħlu fl-2010 kellha tibqa’ għaddejja sa biċċa sew mill-2011. Dawn l-applikazzjonijiet ikkonfermaw bosta mill-kwistjonijiet u tendenzi li tfaċċaw u ġew irrappurtati fis-snin ta’ qabel. Huwa relattivament sempliċi biex id-diżastri maġġuri – il-mira ewlenija tal-Fond ta’ Solidarjetà – jiġu vvalutati fuq il-bażi tal-kriterju oġġettiv uniku (ħsara diretta totali ogħla minn ċertu limitu minimu) li hu meħtieġ biex l-għajnuna tiġi approvata. Diżastri ta’ dan it-tip, madankollu, jagħmlu biss madwar terz tal-applikazzjonijiet li daħlu. Il-maġġoranza l-kbira tal-applikazzjonijiet għandhom x’jaqsmu ma’ diżastri iżgħar, fil-biċċa l-kbira tagħhom ibbażati fuq il-kriterji għall-hekk imsejħin diżastri reġjonali straordinarji. Il-leġiżlatur kien ħaseb għal dawn il-kriterji biex ikunu eċċezzjoni rari u għalihom hemm disponibbli biss 7,5 % tar-riżorsi baġitarji annwali tal-fond. Il-kundizzjonijiet stabbiliti fir-regolament biex jiġu aċċettati tali applikazzjonijiet huma kkumplikati u pjuttost diffiċli biex jiġu ssodisfati. Minħabba f’hekk, il-maġġoranza tal-applikazzjonijiet b’rabta mad-diżastri reġjonali jiġu rrifjutati mill-Kummissjoni. Ikun utli jekk ikun hemm kriterji aktar ċari u aktar sempliċi li fuq il-bażi tagħhom tkun tista’ tingħata l-għajnuna f’każijiet ta’ diżastri reġjonali. Għal darb’oħra reġa’ ħareġ li l-applikazzjonijiet relatati ma' inċidenti industrijali u ma’ diżastri oħra mhux naturali normalment ma jkunux jissodisfaw il-kriterji tal-eliġibbilità tar-regolament minħabba l-prinċipju li “min iniġġes iħallas” u minħabba li mill-għajnuna mill-Fond ta' Solidarje hija eskluża l-ħsara li ma tistax tiġi koperta bl-assigurazzjoni. Kif diġà ntwera fil-komunikazzjoni ta’ Ottubru, jekk il-kamp tal-applikazzjoni jiġi ddefinit b’mod aktar ċar u jillimita l-għajnuna għad-diżastri naturali u għall-konsegwenzi tagħhom, l-inċertezza legali titneħħa. L-ipproċessar tal-applikazzjonijiet li jaslu lejn l-aħħar ta’ sena partikulari normalment ma jkunx jista' jitlesta matul l-istess sena. Għalhekk, id-dispożizzjoni tar-regolament li tgħid li 25 % mill-EUR 1 biljun li kull sena jiġu allokati għall-fond ma jistgħux jintefqu qabel l-1 ta’ Ottubru sabiex ir-riżorsi finanzjarji ma jispiċċawx qabel il-waqt hija, fil-prattika, bla effett. Jeħtieġ li ssir aktar riflessjoni dwar kif l-għotjiet jistgħu jitħallsu aktar malajr. Il-komunikazzjoni dwar il-futur tal-Fond ta’ Solidarjetà fiha ħafna elementi biex jitjieb il-qafas legali u, konsegwentement, l-effettività tal-fond. Għaldaqstant, il-komunikazzjoni tħejji t-triq għall-possibbiltà ta’ proposta leġiżlattiva li jkollha t-tir li lill-fond tagħmlu kapaċi jirreaġixxi aktar malajr meta jseħħu d-diżastri, isir aktar viżibbli u jkollu kriterji operattivi aktar ċari. Anness 1: Limiti minimi għal diżastri maġġuri, applikabbli fl-2011 (ibbażati fuq id-dejta tal-2009 dwar l-introjtu Nazzjonali Gross) || || || (f’miljuni ta' EUR) Pajjiż || ING fl-2009* || 0,6% tal-ING* || Limitu minimu għal diżastru maġġuri fl-2011* AT || ÖSTERREICH || 271 459 || 1 628,756 || 1 628,756 BE || BELGIË/BELGIQUE || 342 261 || 2 053,566 || 2 053,566 BG || BULGARIA || 33 113 || 198,678 || 198,678 CY || KYPROS || 16 641 || 99,845 || 99,845 CZ || ČESKÁ REPUBLIKA || 129 046 || 774,274 || 774,274 DE || DEUTSCHLAND || 2 430 940 || 14 585,640 || 3 535,904** DK || DANMARK || 226 447 || 1 358,684 || 1 358,684 EE || EESTI || 13 538 || 81,230 || 81,230 EL || ELLADA || 226 644 || 1 359,863 || 1 359,863 ES || ESPAÑA || 1 029 541 || 6 177,246 || 3 535,904** FI || SUOMI/FINLAND || 171 383 || 1 028,298 || 1 028,298 FR || FRANCE || 1 922 845 || 11 537,070 || 3 535,904** HR || HRVATSKA || 43 572 || 261,431 || 261,431 HU || MAGYARORSZÁG || 88 291 || 529,747 || 529,747 IE || ÉIRE/IRELAND || 132 601 || 795,607 || 795,607 IS || ICELAND || 7 787 || 46,723 || 46,723 IT || ITALIA || 1 494 576 || 8 967,457 || 3 535,904** LT || LIETUVA || 27 010 || 162,057 || 162,057 LU || LUXEMBOURG (G.D.) || 26 765 || 160,590 || 160,590 LV || LATVIJA || 19 954 || 119,723 || 119,723 MT || MALTA || 5 451 || 32,704 || 32,704 NL || NEDERLAND || 556 518 || 3 339,108 || 3 339,108 PL || POLSKA || 299 518 || 1 797,108 || 1 797,108 PT || PORTUGAL || 162 331 || 973,986 || 973,986 RO || ROMÂNIA || 113 652 || 681,913 || 681,913 SE || SVERIGE || 296 151 || 1 776,908 || 1 776,908 SI || SLOVENIJA || 34 704 || 208,224 || 208,224 SK || SLOVENSKO || 62 575 || 375,452 || 375,452 TR || TÜRKIYE || 330 413 || 1 982,480 || 1 982,480 UK || UNITED KINGDOM || 1 587 886 || 9 527.315 || 3 535,904** *Il-limiti minimi huma ddefiniti bħala l-aktar ċifra baxxa bejn 0,6 % tal-ING u EUR 3 biljun, bil-prezzijiet tal-2002. *Ċifri maqtugħin għad-dritt ** ~ EUR 3 biljun skont il-prezzijiet tal-2002 Sors: Eurostat Anness 2: Applikazzjonijiet mal-Fond ta’ Solidarjetà tal-UE li għadhom pendenti mill-2010 u applikazzjonijiet ġodda li ttieħdet deċiżjoni dwarhom fl-2011 Sena || 2010 || 2011 Pajjiż applikant || Franza || Ir-Repubblika Ċeka || Il-Ġermanja || Is-Slovenja || Il-Kroazja || L-Ungerija || L-Italja || Spanja || Ċipru || L-Italja Isem u xorta tad-diżastru || Għargħar fil-Var || Għargħar tal-ħarifa || Għargħar fis-Sassonja || Għargħar tal-ħarifa || Għargħar tal-ħarifa || Tixrid tal-ħama aħmar || Għargħar fil-Veneto || Terremot f’Lorca || Splużjoni f’bażi navali || Għargħar fil-Ligurja u fit-Toskana Data tal-ewwel ħsara || 15/06/2010 || 7/08/2010 || 7/08/2010 || 17/09/2010 || 17/09/2011 || 4/10/2010 || 31/10/2010 || 11/05/2011 || 11/07/2011 || 25/10/2011 Data tal-applikazzjoni || 24/08/2010 || 14/10/2010 || 15/10/2010 || 26/11/2010 || 25/11/2010 || 13/12/2010 || 7/01/2011 || 20/07/2011 || 19/09/2011 || 22/12/2011 Data meta jkun disponibbli t-tagħrif komplut || - || - || - || - || - || - || 11/08/2011 || 1/08/2011 || 24/11/2011 20/01/2012 || - Limitu minimu għal każijiet ta’ diżastru maġġuri (f’miljuni ta’ EUR) || 3466.57 || 824.03 || 3466.57 || 217.67 || 275.80 || 590.71 || 3535.90 || 3535.90 || 99.85 || 3535.90 Ħsara diretta totali (f’miljuni ta’ EUR)[6] || 740.70 || 436.48 || 937.77 || 251.30 || 47 || 174.32 || 676.36 || 842.84 || - || 722.47 Kategorija || (reġjonali) || reġjonali || (reġjonali) || maġġuri || pajjiż ġar || (reġjonali) || reġjonali || reġjonali || (maġġuri)/mhux naturali || reġjonali Ħsara/limitu minimu || 21.37 % || 52.97 % || 27.05 % || 115.45 % || 17.04 % || 29.51 % || 19.13 % || 23.84 % || - || 20,43 % Spiża tal-attivitajiet eliġibbli ta' emerġenza (f’miljuni ta’ EUR) || 197.54 || 334.77 || 489 || 171.27 || 28.65 || - || 573.23 || 104 || - || 511.43 Spiża eliġibbli/ħsara totali || 26.67% || 76.70 % || 52.14% || 68.15 % || 60.95 % || - || 84.75 % || 12.34 % || - || 70.79 % Għajnuna/spiża eliġibbli || - || 3.26 % || - || 4.36 % || 4.10 % || - || 2.95 % || 20.26 % || - || 3.53 % Rata tal-għajnuna (% tal-ħsara totali) || - || 2.5 % || - || 2.97 % || 2.5 % || - || 2.5 % || 2.5 % || - || 2.5 % Data tad-deċiżjoni dwar l-għotja || irrifjutata || 22/08/2011 || irrifjutata || 19/09/2011 || 19/08/2011 || irrifjutata || 28/03/2012 || 9/03/2012 || irrifjutata || pendenti Data (tal-adozzjoni) tal-ftehim dwar l-implimentazzjoni || - || 11/10/2011 || - || 4/11/2011 || 14/09/2011 || - || 23/04/2012 || 26/06/2012 || - || pendenti Għajnuna mogħtija (EUR) || - || 10 911 939 || - || 7 459 637 || 1 175 071 || - || 16 908 925 || 21 070 950 || - || 18 061 682 Anness 3: Applikazzjonijiet mal-Fond ta' Solidarjetà tal-UE mill-2002 'l hawn Sena || Pajjiż || Xorta tad-diżastru || Ħsara (f’miljuni ta’ EUR) || Kategorija || Għajnuna mogħtija (f’miljuni ta’ EUR) || 2 0 0 2 || 1 || AT || Għargħar || 2 900 || maġġuri || 134 || 2 || CZ || Għargħar || 2 300 || maġġuri || 129 || 3 || FR || Għargħar (Le Gard) || 835 || reġjonali || 21 || 4 || DE || Għargħar || 9 100 || maġġuri || 444 || Għajnuna totali għall-applikazzjonijiet tal-2002 || || || 728 || 2 0 0 3 || 1 || ES || Tixrid taż-żejt (Prestige) || 436 || reġjonali || 8.626 || 2 || IT || Terremot (il-Molise/il-Pulja) || 1 558 || reġjonali || 30.826 || 3 || IT || Żbruffar ta’ vulkan (l-Etna) || 894 || reġjonali || 16.798 || 4 || IT || Għargħar (it-Tramuntana tal-Italja) || (1 900) || (maġġuri) || Irrifjutata || 5 || GR || Temp xitwi kiefer || (mhux ċara) || (maġġuri?) || Irrifjutata || 6 || PT || Nirien fil-foresti || 1 228 || maġġuri || 48.539 || 7 || FR || Nirien fil-foresti (in-Nofsinhar ta' Franza) || 531 || (reġjonali) || Irrifjutata || 8 || ES || Nirien fil-foresti (fruntiera mal-Portugall) || 53 || pajjiż ġar || 1.331 || 9 || MT || Għargħar || 30 || maġġuri || 0.961 || 10 || IT || Għargħar (Frijuli-Venezja Ġulja) || (525) || (reġjonali) || Irrifjutata || Għajnuna totali għall-applikazzjonijiet tal-2003 || || || 107.081 || 2 0 0 4 || 1 || FR || Għargħar (id-delta tar-Ron) || 785 || reġjonali || 19.625 || 2 || ES || Għargħar (Malaga) || (73) || (reġjonali) || Irrifjutata || 3-9 || ES || Nirien fil-foresti (7 applikazzjonijiet) || (480) || (reġjonali) || is-7 li huma rrifjutati || 10 || SK || Għargħar || (29) || (reġjonali) || Irrifjutata || 11 || SI || Terremot || (13) || (reġjonali) || irrevokata || Għajnuna totali għall-applikazzjonijiet tal-2004 || || || 19.625 || 2 0 0 5 || 1 || SK || Maltempata (Tatra) || 203 || maġġuri || 5.668 || 2 || IT || Għargħar (Sardenja) || (223. stmata żżejjed) || (reġjonali) || Irrifjutata || 3 || EE || Maltempata || 48 || maġġuri || 1.29 || 4 || LV || Maltempata || 193 || maġġuri || 9.487 || 5 || Se || Il-maltempata "Gudrun" || 2 297 || maġġuri || 81.725 || 2 0 0 5 || 6 || LT || Maltempata || 15 || pajjiż ġar || 0.379 || 7 || GR || L-għargħar f'Evros || (112) || (reġjonali) || Irrifjutata || 8 || RO || Għargħar tar-rebbiegħa || 489 || maġġuri || 18.798 || 9 || BG || Għargħar tar-rebbiegħa || 222 || maġġuri || 9.722 || 10 || BG || Għargħar tas-sajf || 237 || maġġuri || 10.632 || 11 || RO || Għargħar tas-sajf || 1 050 || maġġuri || 52.4 || 12 || AT || Għargħar (Tirol/Vorarlberg) || 592 || reġjonali || 14.799 || Għajnuna totali għall-applikazzjonijiet tal-2005 || || || 204.905 || 2 0 0 6 || 1 || UK || Splużjoni fid-depożitu taż-żejt ta’ Buncefield || (700) || (reġjonali) || irrevokata || 2 || GR || Għargħar f'Evros || 372 || reġjonali || 9.306 || 3 || HU || Għargħar || 519 || maġġuri || 15.064 || 4 || ES || Nirien fil-foresti tal-Galizzja || (91) || (reġjonali) || Irrifjutata || Għajnuna totali għall-applikazzjonijiet tal-2006 || || || 24.370 || 2 0 0 7 || 1 || DE || Il-maltempata "Kyrill" || 4750 || maġġuri || 166.9 || 2 || FR || La Réunion. Iċ-ċiklun "Gamede" || 211 || reġjonali || 5.29 || 3 || ES || Għargħar f’El Hierro || (18) || (reġjonali) || Irrifjutata || 4 || ES || Għargħar fil-Manċa || (66) || (reġjonali) || Irrifjutata || 5 || UK || Għargħar || 4 612 || maġġuri || 162.387 || 6 || CY || Nirien fil-foresti || (38) || (reġjonali) || Irrifjutata || 7 || ES || Nirien fil-foresti fil-Gżejjer Kanarji || (144) || (reġjonali) || Irrifjutata || 8-16 || IT || 9 applikazzjonijiet minħabba nirien fil-foresti f'9 reġjuni || - || (reġjonali) || mhux ammissibbli. id-data sa meta setgħu jidħlu l-applikazzjonijiet kienet għaddiet || 17 || FR || Il-maltempata Dean f’Martinique || 509 || reġjonali || 12.78 || 18 || GR || Nirien fil-foresti || 2 118 || maġġuri || 89.769 || 19 || SI || Għargħar || 233 || maġġuri || 8.254 || Għajnuna totali għall-applikazzjonijiet tal-2007 || || || 445.380 || 2 0 0 8 || 1 || CY || Nixfa || 165.4 || maġġuri || 7.605 || 2 || RO || Għargħar || 471.4 || reġjonali || 11.785 || Għajnuna totali għall-applikazzjonijiet fl-2008 || || || 19.390 || || || || || || 2 0 0 9 || 1 || FR || Il-maltempata Klaus || 3 805.5 || maġġuri || 109.377 || 2 || IT || Terremot fl-Abruzzo || 10 212.0 || maġġuri || 493.771 || 3 || GR || Nirien fil-foresti || (152.8) || (reġjonali) || Irrifjutata || 4 || CY || Maltempati || (2.6) || (reġjonali) || Irrifjutata || 5 || GR || Għargħar f’Evja || (83.2) || (reġjonali) || Irrifjutata || 6 || IT || Żerżiq ta’ tajn f’Messina || (598.9) || (reġjonali) || Irrifjutata || Għajnuna totali għall-applikazzjonijiet fl-2009 || || || 603.148 || 2 0 1 0 || 1 || IE || Għargħar fl-2009 || 520.9 || reġjonali || 13.022 || 2 || IT || Għargħar fit-Toskana || (211.7) || (reġjonali) || Irrifjutata || 3 || ES || Għargħar fl-Andalusija || (709.7) || (reġjonali) || Irrifjutata || 4 || PT || Żerżiq ta’ tajn u ta’ art f’Madera || 1 080 || maġġuri || 31.256 || 5 || FR || Il-maltempata Xynthia || 1 425 || reġjonali || 35.636 || 6 || SK || Għargħar || 649.9 || maġġuri || 20.431 || 7 || PL || Għargħar || 2 993.7 || maġġuri || 105.567 || 8 || CZ || Għargħar (tar-rebbiegħa) || 204.5 || pajjiż ġar || 5.111 || 9 || HU || Għargħar || 719.3 || maġġuri || 22.486 || 10 || HR || Għargħar (tar-rebbiegħa) || 153.04 || pajjiż ġar || 3.826 || 11 || FR || L-għargħar fil-Var || (703 778) || (reġjonali) || Irrifjutata || 12 || RO || Għargħar || 875.75 || maġġuri || 24.968 || 13 || CZ || Għargħar (tal-ħarifa) || 436.5 || reġjonali || 10.912 || 14 || DE || L-għargħar fis-Sassonja || (937.7) || (reġjonali) || Irrifjutata || 15 || HR || Għargħar (tal-ħarifa) || 47 || pajjiż ġar || 1.175 || 16 || SI || Għargħar (tal-ħarifa) || 251.3 || maġġuri || 7.460 || 17 || HU || Tixrid tal-ħama aħmar || (174.32) || (reġjonali) || Irrifjutata || Għajnuna totali għall-applikazzjonijiet tal-2010 || || || 281.849 || 2 0 1 1 || 1 || IT || L-għargħar tal-2010 fil-Veneto || 676.36 || reġjonali || 16.909 || 2 || ES || It-terremot tal-2011 f’Lorca || 842.84 || reġjonali || 21.071 || 3 || CY || L-isplużjoni tal-2011 f’bażi navali || (357) || (maġġuri/mhux naturali || Irrifjutata || 4 || IT || L-għargħar tal-2011 fil-Ligurja u fit-Toskana || 722.5 || reġjonali || 18.062 || Għajnuna totali għall-applikazzjonijiet tal-2011 || || || 56.042 || Total sħiħ tal-għajnuna approvata mill-2002 ’l hawn EUR 2 489.798835 miljun [1] L-Artikolu 2(1) jgħid: “Fuq talba ta’ Stat Membru jew pajjiż involut fin-negozjati ta’ adeżjoni mal-Unjoni Ewropea, minn issa ’l quddiem imsejjaħ "Stat benefiċjarju", assistenza mill-Fond tista’ tiġi prinċipalment immobilizzata meta jseħħ diżastru naturali maġġuri b’riperkussjonijiet serji fuq il-kondizzjonijiet tal-għajxien, fuq l-ambjent naturali jew fuq l-ekonomija f’reġjun wieħed jew aktar jew pajjiż wieħed jew aktar fit-territorju ta’ dak l-Istat.” [2] Il-baġit emendatorju (BE) nru 1 għas-sena 2011 ikopri l-mobilizzazzjoni tal-Fond ta’ Solidarjetà tal-UE għal ammont ta’ EUR 182 388 893 f’approprazzjonijiet għall-impenji u għall-ħlasijiet marbutin mal-effetti ta’ ħalbiet qawwija ta’ xita fil-Polonja, fis-Slovakkja, fir-Repubblika Ċeka, fl-Ungerija, fil-Kroazja u fir-Rumanija. Dan ġie adottat mill-Parlament Ewropew fis-6.04.2011. COM(2011)9. ĠU L 172 tat-30.06.2011. [3] L-abbozz preċedenti tal-baġit emendatorju nru 2 għall-baġit tal-2011 (COM(2011) 154) ġie addottat bħala baġit emendatorju nru 3 mill-Parlament Ewropew fl-14.07.2011. Dan ikopri l-mobilizzazzjoni tal-Fond ta’ Solidarjetà tal-UE għal ammont ta’ EUR 19 546 647 f’approprjazzjonijiet għall-impenji u għall-ħlasijiet b’rabta mal-effetti ta’ ħalbiet qawwijin ta’ xita fis-Slovenja, fil-Kroazja u fir-Repubblika Ċeka. ĠU L 213 tad-19.08.2011. [4] Il-baġit emendatorju (BE) nru 7 għas-sena 2011 ikopri l-mobilizzazzjoni tal-Fond ta’ Solidarjetà tal-UE għal ammont ta’ EUR 37 979 875 f'approprjazzjonijiet għall-impenji u għall-ħlasijiet b’rabta mat-terremot f’Murcia, Spanja (EUR 21 070 950) u mal-għargħar fil-Veneto, l-Italja (EUR 16 908 925). Dan ġie adottat mill-Parlament Ewropew fit-13.12.2011. COM(2011) 796 tal-21.11.2011. ĠU L 62 tat-2.03.2012. [5] COM(2011) 613 [6] L-ammont ta’ ħsara diretta totali aċċettat mill-Kummissjoni